અમદાવાદ: સીટીએમ વિસ્તારમાં બે દિવસ પહેલાં ધોરણ 10માં અભ્યાસ કરતા વિદ્યાર્થીના અકસ્માતમાં થયેલ મોતનો મામલો વધુ ગરમાયો છે. વિદ્યાર્થીનું મોત એમ્બ્યુલન્સની ટક્કરથી નહીં પરંતુ પોલીસની કારથી થઈ હોવાની સ્થાનિકોમાં ચર્ચા છે ત્યારે વિદ્યાર્થીના પરિવાજનો પણ પોલીસની તપાસ ઉપર સવાલ ઊભા કરતા અકસ્માત એમ્બ્યુલન્સથી નહીં પરંતુ પોલીસની કારથી થયું હોવાનો આરોપ નાખી રહ્યા છે. ટ્રાફિક આઇ ડિવિઝન પોલીસ સ્ટેશન આ મુદ્દે હિટ એન્ડ રનનો ગુનો દાખલ કરીને તપાસ કરી રહી છે.